İlham Əliyevin cənab Şevkət Dəmirələ məktubu
Cənab Şevkət Dəmirələ

Hörmətli Şevkət Dəmirəl,

Sizin böyük qardaşınız, Azərbaycan xalqının əsl dostu Süleyman Dəmirəlin vəfat etməsi xəbəri məni sarsıtdı.

Dünyada böyük hörmət və nüfuz qazanmış görkəmli dövlət xadimi, bütün gücünü qardaş Türkiyəyə fədakarcasına xidmətə həsr etmiş gözəl insan dünyasını dəyişmişdir.

Xalqlarımızın iki dahi oğlunun – Heydər Əliyevin və Süleyman Dəmirəlin böyük dostluğu bizim xatirimizdə həmişəlik qalacaqdır.

Sizə və bütün ailənizə bu ağır itki ilə əlaqədar öz adımdan və bütün ailəmiz adından dərin hüznlə başsağlığı verirəm.

Allah rəhmət eləsin!

İlham Əliyev
Azərbaycan Respublikasının Prezidenti

Bakı, 17 iyun 2015-ci il.

Mənbə
Azərbaycan Respublikasının Prezidenti İlham Əliyevin "Cənab Şevkət Dəmirələ" 17 iyun 2015-ci il tarixli məktubu

Azərbaycan–Türkiyə münasibətləri
2015-ci ilin məktubları